PRÍLOHA 3

Postup na určenie bodu „H“ a skutočného uhla trupu pre polohy sedenia v motorových vozidlách

1. ÚČEL

1.1. Postup opísaný v tejto prílohe sa používa na určenie polohy bodu „H“ a skutočného uhla trupu pre jednu alebo viac polôh sedenia v motorovom vozidle a na overenie vzájomného vzťahu zmeraných údajov ku konštrukčným špecifikáciám, ktoré poskytol výrobca vozidla (1).

2. VYMEDZENIE POJMOV

Na účely tejto smernice sa vymedzujú tieto pojmy.

2.1. „Referenčné údaje“ znamenajú jednu alebo viac nasledujúcich charakteristík polohy sedenia:

2.2. „Trojrozmerný stroj bodu H“ (3-D „H“ stroj) znamená zariadenie používané na určenie bodov „H“ a skutočných uhlov trupu. Toto zariadenie je opísané v doplnku 1 k tejto prílohe.

2.3. Bod „H“ znamená stred otáčania trupu a stehna 3-D H stroja inštalovaného na sedadle vozidla v súlade s postupom opísaným v odseku 4. Bod „H“ leží v strede osi zariadenia, t. j. v strede medzi krúžkami priezorov bodu „H“ na oboch stranách 3-D H stroja. Bod „H“ teoreticky zodpovedá bodu „R“ (pozri tolerancie v bode 3.2.2.). Hneď ako je bod „H“ určený v súlade s postupom opísaným v odseku 4, považuje sa za pevný vo vzťahu ku konštrukcii čalúnenia sedadla a má sa pohybovať spolu s ním pri nastavovaní sedadla.

2.4. Bod „R“ alebo „referenčný bod sedenia“ znamená konštrukčný bod definovaný výrobcom vozidla pre každú polohu sedenia a určený vo vzťahu k trojrozmernému referenčnému systému.

2.5. „Čiara trupu“ znamená os sondy stroja 3-D H so sondou v úplne zadnej polohe.

2.6. „Skutočný uhol trupu“ znamená uhol zmeraný medzi vertikálnou čiarou prechádzajúcou cez bod „H“ a čiarou trupu s použitím kvadrantu uhla chrbta na 3-D H stroji. Skutočný uhol trupu teoreticky zodpovedá konštrukčnému uhlu trupu (pozri tolerancie v bode 3.2.2).

2.7. „Konštrukčný uhol trupu“ znamená uhol medzi vertikálnou čiarou prechádzajúcou bodom „R“ a čiarou trupu v polohe, ktorá zodpovedá konštrukčnej polohe operadla zadného sedadla určenej výrobcom vozidla.

2.8. „Stredová rovina cestujúceho“ (CPO) znamená strednú rovinu 3-D H stroja umiestnenú v každej označenej polohe sedenia; je reprezentovaná súradnicou bodu „H“ na osi „Y“. V prípade individuálnych sedadiel sa stredná rovina sedadla zhoduje so strednou rovinou cestujúceho. Pre ostatné sedadlá špecifikuje strednú rovinu cestujúceho výrobca.

2.9. „Trojrozmerný referenčný systém“ znamená systém opísaný v doplnku 2 k tejto prílohe.

2.10. „Východiskové značky“ znamenajú fyzické body (otvory, plochy, značky alebo zárezy) na karosérii vozidla definované výrobcom.

2.11. „Meracia poloha vozidla“ znamená polohu vozidla určenú súradnicami východiskových značiek v trojrozmernom referenčnom systéme.

3. POŽIADAVKY

3.1. Uvedenie údajov

Pre každú polohu sedenia sa vyžadujú referenčné údaje na preukázanie zhody s ustanoveniami tohto predpisu, všetky uvedené údaje alebo ich primeraný výber sa predkladá vo forme uvedenej v doplnku 3 k tejto prílohe:

všetky indikácie nevyhnutné na nastavenie sedadla (ak je nastaviteľné) do meracej polohy uvedenej v bode 4.3.

3.2. Vzťah medzi nameranými hodnotami a konštrukčnými špecifikáciami

3.2.1. Súradnice bodu „H“ a hodnota skutočného uhla trupu získaného postupom uvedeným v odseku 4 sa porovnajú jednotlivo so súradnicami bodu „R“ a hodnotou konštrukčného uhla trupu udaného výrobcom vozidla.

3.2.2. Vzájomné polohy bodu „R“ a bodu „H“ a vzťah medzi konštrukčným uhlom trupu a skutočným uhlom trupu sa považujú za vyhovujúce pre danú polohu sedenia, ak bod „H“ definovaný svojimi súradnicami leží vnútri štvorca so stranou dlhou 50 mm s horizontálnymi a vertikálnymi stranami, ktorého uhlopriečky sa pretínajú v bode „R“, a ak je skutočný uhol trupu v rozmedzí 5o konštrukčného uhla trupu.

3.2.3. Ak sú tieto podmienky splnené, bod „R“ a konštrukčný uhol trupu sa použijú na preukázanie súladu s ustanoveniami tohto predpisu.

3.2.4. Ak bod „H“ alebo skutočný uhol trupu nespĺňajú požiadavky uvedené v bode 3.2.2, bod „H“ a skutočný uhol trupu sa určia ešte dva razy (celkovo tri razy). Ak výsledky dvoch z týchto troch operácií spĺňajú zmienené požiadavky, uplatňujú sa podmienky uvedené v bode 3.2.3.

3.2.5. Ak výsledky aspoň dvoch z troch operácií opísaných v bode 3.2.4 nespĺňajú požiadavky uvedené v bode 3.2.2 alebo ak sa overenie nemôže uskutočniť, pretože výrobca vozidla neposkytol informácie týkajúce sa polohy bodu „R“ alebo konštrukčného uhla trupu, použije sa ťažisko troch nameraných bodov alebo aritmetický priemer troch nameraných uhlov a považuje sa za uplatniteľný vo všetkých prípadoch, keď sa v tomto predpise uvádza bod „R“ alebo konštrukčný uhol trupu.

4. POSTUP NA URČENIE BODU „H“ A SKUTOČNÉHO UHLA TRUPU

4.1. Vozidlo sa pripravuje podľa uváženia výrobcu pri teplote 20° C ± 10° C, aby sa zabezpečilo, že materiál sedadla dosiahne izbovú teplotu. Ak na sedadle, ktoré sa má skontrolovať, nikdy nikto nesedel, na sedadlo sa dva razy za minútu posadí osoba alebo zariadenie s hmotnosťou 70 až 80 kg s cieľom pokrčiť podušku a operadlo sedadla. Na žiadosť výrobcu zostanú úplné zostavy sedadiel nezaťažené najmenej 30 minút pred inštalovaním 3-D H stroja.

4.2. Vozidlo je v meracej polohe definovanej v bode 2.11.

4.3. Sedadlo, ak je nastaviteľné, sa najprv nastaví do najzadnejšej krajnej normálnej polohy na riadenie alebo na jazdu podľa údajov výrobcu, pričom sa berie do úvahy len pozdĺžne nastavenie sedadla s vylúčením posunu sedadla používaného na iné účely, ako sú normálne polohy na riadenie alebo jazdu. Ak existujú iné spôsoby nastavenia (vertikálne, uhlové, nastavenie operadla sedadla atď.), tieto sa nastavia podľa špecifikácie výrobcu vozidla. Pri odpružených sedadlách sa napevno zafixuje vertikálna poloha tak, aby zodpovedala normálnej polohe na riadenie podľa špecifikácie výrobcu.

4.4. Plocha polohy sedenia, ktorá je v kontakte s 3-D H strojom, je prikrytá bavlnenou tkaninou dostatočného rozmeru a vhodnej štruktúry, opísanou ako hladká bavlnená tkanina s 18,9 nite na cm2 a vážiaca 0,228 kg/m2 alebo pletená alebo netkaná tkanina s rovnocennými vlastnosťami.

Ak skúška prebieha na sedadle mimo vozidla, podlaha, na ktorej je sedadlo umiestnené, má tie isté základné charakteristiky (2) ako podlaha vozidla, v ktorom sa má sedadlo používať.

4.5. Zostava sedacej a chrbtovej časti 3-D H stroja sa umiestni tak, aby sa stredová rovina cestujúceho (CPO) zhodovala so stredovou rovinou 3-D H stroja. Na žiadosť výrobcu možno 3-D H stroj posunúť smerom dovnútra vzhľadom na CPO, ak je 3-D H stroj umiestnený natoľko v smere von, že okraj sedadla nedovoľuje vyrovnanie 3-D H stroja.

4.6. Pripevnite zostavy chodidla a dolnej časti nohy k zostave panvy sedacej časti buď jednotlivo, alebo pomocou zostavy priehlavkovej spony a dolnej časti nohy. Čiara prechádzajúca krúžkami priezorov bodu „H“ je rovnobežná so základňou a kolmá na pozdĺžnu stredovú rovinu sedadla.

4.7. Polohy chodidiel a nôh 3-D H stroja nastavte takto:

4.7.1. Konštrukčná poloha sedenia: vodič a cestujúci na krajnom prednom sedadle

Obidve zostavy chodidiel a nôh sa posunú dopredu tak, že chodidlá zaujmú, ak je potrebné, prirodzenú polohu na podlahe medzi ovládacími pedálmi. Ak to bude možné, ľavé chodidlo bude umiestnené približne v rovnakej vzdialenosti vľavo od stredovej roviny 3-D H stroja ako pravé chodidlo vpravo. Libela overujúca priečnu orientáciu 3-D H stroja sa uvedie do horizontálnej polohy prispôsobením panvy sedacej časti v prípade potreby alebo nastavením zostavy nohy a chodidla smerom dozadu. Čiara prechádzajúca krúžkami priezorov bodu „H“ sa ponechá kolmá na pozdĺžnu stredovú rovinu sedadla.

4.7.2. Designated seating position: outboard rear seat

Pri zadných alebo pomocných sedadlách sa nohy umiestnia, tak ako určí výrobca. Ak potom chodidlá spočívajú na častiach podlahy v rozdielnych výškach, chodidlo, ktoré ako prvé príde do styku s predným sedadlom, slúži ako referenčné a druhé chodidlo sa nastaví tak, aby libela uvádzajúca priečnu orientáciu sedacej časti zariadenia ukazovala horizontálnu polohu.

4.7.3. Ostatné konštrukčné polohy sedenia

Treba sa riadiť všeobecným postupom uvedeným v bode 4.7.1, s tou výnimkou, že chodidlo sa umiestni tak, ako to špecifikoval výrobca vozidla.

4.8. Na dolnú časť nohy a stehna sa pripevnia závažia a 3-D H stroj sa vyrovná.

4.9. Sklopte chrbtovú panvu dopredu proti prednej zarážke a odtiahnite 3-D H stroj od operadla sedadla pomocou priehlavkovej spony. Znovu umiestnite 3-D H stroj na sedadlo jednou z týchto metód:

Ak má 3-D H stroj tendenciu posúvať sa smerom dozadu, použite tento postup. Nechajte, aby sa 3-D H stroj posunul dozadu, až kým viac nebude potrebné predné horizontálne obmedzujúce zaťaženie na priehlavkovú sponu, t. j. kým panva sedacej časti nepríde do kontaktu s operadlom sedadla. V prípade potreby upravte polohu dolnej časti nohy.

Ak 3-D H stroj nemá tendenciu posúvať sa smerom dozadu, použite tento postup. Posuňte 3-D H stroj smerom dozadu pomocou horizontálneho zadného zaťaženia na priehlavkovú sponu, kým panva sedacej časti nepríde do kontaktu s operadlom sedadla (pozri obrázok 2 doplnku 1 k tejto prílohe).

4.10. Aplikujte zaťaženie 100 ± 10 N na zostavu operadla a panvy 3-D H stroja v priesečníku kvadrantu bedrového uhla a puzdra priehlavkovej spony. Smer pôsobenia zaťaženia sa udržiava pozdĺž čiary prechádzajúcej uvedeným priesečníkom k bodu tesne nad puzdrom stehennej tyče (pozri obrázok 2 doplnku 1 k tejto prílohe). Potom sa chrbtová panva opatrne vráti na operadlo sedadla. Počas celej zvyšnej časti postupu treba postupovať opatrne, aby sa zabránilo posúvaniu 3-D H stroja smerom dopredu.

4.11. Nasadí sa pravé a ľavé závažie sedacej časti a potom striedavo osem závaží trupu. Udržiavajte úroveň 3-D H stroja.

4.12. Chrbtová panva sa sklopí dopredu, aby sa uvoľnilo napätie na operadle sedadla. 3-D H strojom sa kolíše zo strany na stranu v 10° oblúku (5° na každú stranu od vertikálnej stredovej roviny) počas troch úplných cyklov, aby sa uvoľnilo všetko nahromadené trenie medzi 3-D H strojom a sedadlom.

Počas kývania môže mať priehlavková spona 3-D H stroj tendenciu odkláňať sa od horizontálneho a vertikálneho vyrovnania. Priehlavková spona musí byť preto počas kývavých pohybov pridržaná s použitím primeranej bočnej sily. Pri držaní priehlavkovej spony a kývaní 3-D H strojom treba postupovať opatrne, aby sa zabezpečilo, že vo vertikálnom alebo pozdĺžnom smere sa nebudú aplikovať žiadne mimovoľné vonkajšie zaťaženia.

Počas tohto kroku sa chodidlá 3-D H stroja nemajú pridržiavať alebo držať. Ak chodidlá zmenia polohu, majú sa v tejto polohe na chvíľu ponechať.

Chrbtová panva sa opatrne vráti na operadlo sedadla a skontroluje sa, či sú obe libely v nulovej polohe. Ak počas kývania 3-D H strojom došlo k akémukoľvek pohybu chodidiel, ich poloha sa musí obnoviť takto:

Striedavo sa zdvihne každé chodidlo nad podlahu o najmenšiu nevyhnutnú mieru, až kým už nedochádza k žiadnemu dodatočnému pohybu chodidla. Počas tohto dvíhania sa chodidlá môžu otáčať; nemá sa na ne aplikovať žiadne dopredu smerujúce alebo bočné zaťaženie. Keď sa každé chodidlo vráti späť do svojej dolnej polohy, päta má byť v kontakte s konštrukciou určenou na tento účel.

Skontrolujte nulovú polohu na bočnej libele; v prípade potreby aplikujte bočné zaťaženie na hornú časť chrbtovej panvy dostatočné na vyrovnanie panvy sedacej časti 3-D H stroja na sedadle.

4.13. Pridržiavajte priehlavkovú sponu 3-D H stroja, aby sa neposúvala dopredu na poduške sedadla, a postupujte takto:

striedavo aplikujte a uvoľňujte horizontálne zaťaženie pôsobiace smerom dozadu, nepresahujúce 25 N, do tyče uhla chrbta približne vo výške stredu trupových závaží, až kým kvadrant bedrového uhla neukáže, že bola dosiahnutá stála poloha po uvoľnení zaťaženia. Treba postupovať opatrne, aby sa zabezpečilo, že na 3-D H stroj nepôsobí žiadne zaťaženie smerujúce dole alebo do strán. Ak je potrebné ďalšie nastavenie úrovne 3-D H stroja, otáčajte chrbtovú panvu dopredu, znovu vyrovnajte a zopakujte postup z bodu 4.12.

4.14. Vykonajte všetky merania:

Skutočný uhol trupu sa odčíta na kvadrante chrbtového uhla 3-D H stroja so sondou v jej úplne zadnej polohe.

4.15. Ak sa vyžaduje opätovná inštalácia 3-D H stroja, zostava sedadiel ostane nezaťažená aspoň na 30 minút pred opätovnou inštaláciou. 3-D H stroj nemá zostať nezaťažený na zostave sedadiel dlhšie ako na čas nevyhnutný na vykonanie skúšky.

4.16. Ak možno sedadlá v tom istom rade považovať za podobné (lavicové sedadlo, identické sedadlá atď.), určí sa pre každý rad sedadiel iba jeden bod „H“ a jeden „skutočný uhol trupu“, pričom 3-D H stroj popísaný v doplnku 1 k tejto prílohe je usadený na mieste považovanom za reprezentatívne pre tento rad.

Týmto miestom je:

(1) V akejkoľvek polohe sedenia inej ako predné sedadlá nemožno bod „H“ určiť s použitím „trojrozmerného stroja bodu H“ alebo iných postupov, bod „R“ označený výrobcom možno podľa uváženia príslušného orgánu považovať za referenčný bod.

(2) Uhol náklonu, výškový rozdiel voči upevneniu sedadla, štruktúra povrchu atď.

Doplnok 1

Opis trojrozmerného stroja bodu „H“ (3-D H stroj) (1)

1. CHRBTOVÁ PANVA A PANVA SEDACEJ ČASTI

Chrbtová panva a panva sedacej časti sú zhotovené z vystuženého plastu a kovu; simulujú ľudský trup a stehno a sú mechanicky zavesené v bode „H“. Kvadrant je pripevnený k sonde zavesenej v bode „H“ na meranie skutočného uhla trupu. Nastaviteľná stehenná tyč pripojená k panve sedacej časti určuje os stehien a slúži ako základná čiara pre kvadrant bedrového uhla.

2. PRVKY TELA A NOHY

Dolné segmenty nôh sú spojené so zostavou panvy sedacej časti v mieste priehlavkovej spony spájajúcej kolená, ktorá je priečnym nástavcom nastaviteľnej stehennej tyče. Kvadranty sú zabudované do dolných segmentov nôh na meranie kolenných uhlov Zostavy obuvi a chodidla sú kalibrované na meranie uhla chodidla. Dve libely orientujú zariadenie v priestore. Závažia segmentov tela sú umiestnené v príslušných ťažiskách, aby bolo vyvolané zaťaženie sedadla zodpovedajúce mužovi s hmotnosťou 76 kg. Všetky kĺby 3-D H stroja by sa mali skontrolovať na voľný pohyb bez výskytu badateľného trenia.

Obrázok 1

Označenie prvkov 3-D H stroja

Obrázok 2

Rozmery prvkov 3-D H stroja a rozmiestnenie zaťaženia

(1) Stroj zodpovedá opisu v norme ISO 6549-1980. V prípade záujmu o detaily zostrojenia 3-D H stroja kontaktujte Society of Automotive Engineers (SAE), 400 Commonwealth Drive, Warrendale, Pennsylvania 15096, USA.